Diari Oficial de la Generalitat Valenciana


Sumari del DOGV 9939, del 18-09-2024 (2024/9351)

ACORD de 17 de setembre de 2024, del Consell, pel qual s'autoritza una modificació en l'annex de transferències i subvencions de capital del programa 531A00, Estructures agràries de la Conselleria d'Agricultura, Aigua, Ramaderia i Pesca, per import de 2.182.754,29 euros (expedient 12.008/24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9351

CVE
:   ETKI-Q-6841-8230

Data del document
:   17-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La situació excepcional per sequera extraordinària comporta un increment de les necessitats de reg en els cultius, i es fa necessari adoptar mesures de modernització dels regadius en la Séquia Real del Xúquer, amb la finalitat de millorar significativament l'eficiència hídrica. En data 28 de juny de 2024, s'aprova el Decret 74/2024, d'aprovació de les bases reguladores i concessió directa d'una subvenció a la Comunitat de Regants Séquia Real del Xúquer per al finançament de les aportacions que ha de realitzar esta entitat en el marc de l'execució per SEIASA de les actuacions de modernització de regadius incloses en els convenis subscrits per esta entitat amb el Ministeri d'Agricultura, Pesca i Alimentació, d'acord amb el Pla per a la millora de l'eficiència i la sostenibilitat en regadius del Pla de recuperació, transformació i resiliència de l'economia espanyola.

Estes ajudes s'imputen a càrrec d'una nova línia de subvenció de concessió directa, article 168.1.c) S1688 Obres mediambientals i de modernització de regadius de diversos sectors de Séquia Real del Xúquer, del capítol 7 del programa 531A00 Estructures agràries, de la Conselleria d'Agricultura, Aigua, Ramaderia i Pesca.

Per al finançament, l'esmentada conselleria proposa la transferència de disponibilitats existents en dos línies de subvenció, totes dues del mateix capítol i programa, d'una banda, de la línia de subvenció de concurrència competitiva S0130 Racionalització de l'ús d'aigua per a reg: gota a gota, per import de 682.754,29 euros, crèdit que no es troba compromés en el que resta d'exercici, ni vinculat a finançament condicionat i per un altre de la línia de subvenció de concessió directa S1529 obres mediambientals i d'adequació de xarxes de transport i distribució de diversos sectors de la Séquia Real del Xúquer per import d'1.500.000 euros, el beneficiari dels quals és la Séquia Real del Xúquer i que suposa la seua supressió, una vegada presentada la seua renúncia, ja que la finalitat d'esta subvenció és finançar les obres que posteriorment han quedat englobades en l'esmentat Decret 74/2024.

A este efecte, i en virtut del que es disposa en els articles 21 i 23 de la Llei 8/2023 de pressupostos de la Generalitat per a l'exercici 2024 a proposta de la consellera d'Hisenda, Economia i Administració Pública, el Consell, amb la prèvia deliberació,

ACORDA

*Primer i únic*

Autoritzar modificacions en l'annex de transferències i subvencions de capital de l'aplicació pressupostària A36931251UQ05391 G531A00.7, que suposen:

1) Minorar la dotació de la línia de concurrència competitiva S0130, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S0130 | Racionalització de l'ús d'aigua per a reg: gota a gota | 6.792.245,71 | -682.754,29 | 6.109.491,42 |

  

2) Minorar la dotació de la línia de concessió directa, article 168.1.a) S1529, que suposa la seua supressió, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S1529 | Obres mediambientals i d'adequació xarxes de transport i distribució de diversos sectors de Séquia Real del Xúquer | 1.500.000,00 | -1.500.000,00 | 0,00 |

  

3) Inclusió d'una nova línia de subvenció de concessió directa 168.1.c) S1688, amb les dades descriptives que es detallen a continuació:

|  |  |  |
| --- | --- | --- |
| Codi: S1688 | Denominació línia: obres mediambientals i de modernització de regadius de diversos sectors de Séquia Real del Xúquer | CAP.7 |
| Import: 2.182.754,29 euros | Beneficiari previst: Séquia Real del Xúquer | |
| Mode de concessió:  Concessió directa art.168.1.C) Llei 1/2015. | Descripció i finalitat: modernització dels regadius de l'ARJ per a millorar l'eficiència hídrica i l'estalvi d'aigua, així com, l'augment dels cabals ecològics per a l'Albufera de València i la millora de les rendes de les zones rurals. | |
| Publicar dades: sí | Aportació G.V. no condicionada: 2.182.754,29  Aportació externa:  0 | |

  
  

València, 17 de setembre de 2024

Susana Camarero Benítez

Consellera secretària